CELEX: 62011CN0273
Language: lt
Date: 2011-06-03 00:00:00
Title: Byla C-273/11: 2011 m. birželio 3 d. Baranya Megyei Bíróság (Vengrijos Respublika) pateiktas prašymas priimti prejudicinį sprendimą byloje Mecsek-Gabona Kft. prieš Nemzeti Adó- és Vámhivatal Dél-dunántúli Regionális Adó Főigazgatósága

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/24
            
         2011 m. birželio 3 d.Baranya Megyei Bíróság (Vengrijos Respublika) pateiktas prašymas priimti prejudicinį sprendimą byloje Mecsek-Gabona Kft. prieš Nemzeti Adó- és Vámhivatal Dél-dunántúli Regionális Adó Főigazgatósága
   
   (Byla C-273/11)
   2011/C 269/44
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Baranya Megyei Bíróság
   
   
      Šalys pagrindinėje byloje
   
   
      Pareiškėja: Mecsek-Gabona Kft.
   
   
      Atsakovė: Nemzeti Adó- és Vámhivatal Dél-dunántúli Regionális Adó Főigazgatósága
   
   
      Prejudiciniai klausimai
   
   
               1.
            
            
               Ar Direktyvos 2006/112 (1) 138 straipsnį reikia aiškinti taip, kad neapmokestinamos PVM prekės, tiekiamos gavėjui, kuris pirkimo-pardavimo sutarties sudarymo momentu buvo kitoje valstybėje narėje registruotas PVM mokėtojas ir toje sutartyje buvo nurodyta, kad teisė disponuoti prekėmis ir jų nuosavybės teisė pirkėjui pereina nuo prekių pakrovimo į transporto priemonę momento, o pirkėjas įsipareigoja išvežti prekes į kitą valstybę narę?
            
         
               2.
            
            
               Ar tam, kad tiekimas nebūtų apmokestinamas PVM, pakanka, kiek tai susiję su pardavėju, įrodyti, kad pardavėjas prekes perdavė vežti užsienio valstybėje įregistruotomis transporto priemonėmis pagal pirkėjo išduotus CMR važtaraščius, ar dar reikia įsitikinti, kad perduotos prekės kirto valstybės sieną ir kad jos gabentos Bendrijos muitų teritorijoje?
            
         
               3.
            
            
               Ar galima kvestionuoti tiekimo neapmokestinimą PVM remiantis viena ta aplinkybe, kad kitos valstybės narės mokesčių institucijos panaikina pirkėjui priskirtą Bendrijos mokesčio mokėtojo identifikacijos kodą atgaline data, kuri yra ankstesnė nei prekių perdavimo momentas?
            
         
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1 ir klaidų ištaisymas OL L 335, 2007 12 20, p. 60)